**Vedledning for censorer og udbydere i praktiske fritidssejlerprøver (speedbåds- og praktiske duelighedsprøver) i en coronatid.**

De praktiske fritidssejlerprøver tager en anden form end vi kender den under Covid19 epidemien.

I forhold til retningslinjer for udendørs idrætter og sundhedsmyndighedernes krav og anbefalinger, skal der ved praktiske fritidssejlerprøver holdes en afstand på mindst 1 meter mellem deltagerne - 2 meter for aktiviteter i bevægelse eller ved fysisk anstrengelse. Der skal bæres mundbind og forsamlingsforbuddet på max 10 personer skal overholdes.

Grundelementerne for forebyggelse af smittespredning bør iagttages af alle. Det vigtigste er i prioriteret rækkefølge:

1. Isolation af personer med symptomer samt opsporing af nære kontakter
2. Hygiejne med fokus på hosteetikette, håndhygiejne og kontaktpunkter
3. Kontaktreduktion med fokus på afstand, hyppighed, varighed og barrierer

Kan du ikke overholde en af anbefalingerne, så vær ekstra påpasselig med at efterleve de andre.

Dansk Sejlunion overlader det til udbyderne/sejlerskolerne selv at vurdere, hvor mange personer (dog max 10 personer inkl. Censor), der på denne baggrund kan være i de enkelte bådtyper, som benyttes til prøvesejlads. Censoren må ligeledes selv vurdere, om udbyderen skal være ombord.

For en god ordens skyld gør vi også opmærksom på, at retningslinjerne nedenfor ikke

tilsidesætter sundhedsmyndighedernes og Rigspolitiets anvisninger, ligesom øvrig lovgivning

er gældende.

Vi har alle et fælles ansvar for, at spredningen af corona-smitte fortsat kan holdes under

kontrol, og vi alle kan dyrke sejlsport forsvarligt.

**Speedbåds- og praktiske duelighedsprøver skal på denne baggrund foregå på følgende måde:**

1. Udbyder og censor aftaler eksamensdato og sted.
2. Prøven indberettes til Dansk Sejlunion – minimum 14 dage før prøven skal afholdes. (Prøvedeltagerne skal informeres om, at der i disse tider kan gå lidt længere end normalt, før de modtager deres fysiske fritidssejlerbevis).
3. Udbyder laver en liste over prøvedeltagerne med de tidsintervaller prøvedeltagerne skal op i.
	1. Det anbefales at prøvedeltageren kommer med egen redningsvest. Er dette ikke muligt skal prøvedeltageren selv afspritte redningsvesten efter brug.
	2. Censor skal stille med egen redningsvest, eller en redningsvest fra klubben som kun den pågældende censor benytter i virusperioden.
4. Censor og udbyder tager imod prøvedeltagerene og afholder prøven.
5. Der må ikke gives hånd, krammes eller anden kropskontakt. Instruktioner, forklaringer ol. i land bør afgives med 1 meters afstand. Dog med 2 meters afstand mellem censor og deltagere.
6. I båden skal censor placerer sig således, at der er så stor afstand som muligt mellem censor og prøvedeltagere, samtidig med at censor skal kunne udfylde sin opgave.
7. Der skal være sprit i båden, og efter hver prøve skal prøvedeltageren (som har haft hånd på rat/rorpind) afspritte de relevante områder og som minimum rat/rorpind (også hvis der sejles med handsker).
8. Alle til stede ved prøven skal bære mundbind.

NB: Der skal indtænkes ekstra tid end normalt til prøveafholdelsen.

At vi er i stand til fortsat at afholde prøver (selvom i en anden form end den vi kender) forudsætter, at:

* Alle hygiejneråd skal følges
* Forsamlingsforbuddet skal ovrholdes
* Personer i risikogrupperne eller med sygdomstegn deltager ikke
* Der bør holdes 1 – 2 meters afstand på alle tidspunkter
* Der bæres mundbind
* At alle overholder de tidskrav som sættes, så der ikke er flere personer tilstede end beskrevet i denne vejledning
* Eventuelle lokalebegrænsninger fra fx kommune, havnemyndighed eller politi skal efterleves

Denne vejledning er gældende ved alle praktiske fritidssejlerprøver til anden information bliver givet på Dansk Sejlunions hjemmeside.

Urd Kornø Rasmussen,

Bredde- og uddannelseskonsulent hos Dansk Sejlunion

**t** (+45) 88207023
**m** (+45) 60776716
urd@sejlsport.dk